|  |  |
| --- | --- |
| ЦЕЛЕВА ГРУПА | 9+ |
| ЗАГЛАВИЕ | Преминаване през река |
| ПРОДЪЛЖИТЕЛНОСТ | 30 - 45 минути |
| ОБУЧИТЕЛНИ ЦЕЛИ | Да насърчи участниците да мислят за това какво е да живееш с увреждане.  Подтиква към обсъждане на социалното включване. |
| МАТЕРИАЛИ | Три големи възглавници (или нещо подобно, което да се използва вместо камъни) |
| ПОДГОТОВКА | Необходимо е широко пространство, за предпочитане е да се проведе на открито |
| ИЗПЪЛНЕНИЕ | 1. Обяснете на групата каква е целта на упражнението, а именно всички да бъдат преведени безопасно през въображаема река, пълна с крокодили, чрез „камъните“.  2. Нека „реката“ е възмможно по-широка, например колкото широка е цялата стая. Използвайте възглавниците като подвижни камъни, по които може да се стъпва, за да се премине от другата страна. На участниците им се позволява да докосват само възглавниците, но не и пода. Иначе горят.  3. Изберете няколко души, които да симулират различни увреждания – например невъзможност да се използва единия крак или едната ръка, слепота, немота. Може също така някой да бъде избран да симулира заболяване, например да може да се движи само с една скорост или да трябва да почива между всеки две движения.  4. След като всички се справят (или не) и преминат от другата страна на реката, помолете участниците да си сменят ролите и да се върнат обратно на отсрещния бряг на реката. Онези от групата, които не са симулирали увреждане, сега трябва да го направят и обратно.  5. След като всички са се справили (или не), съберете участниците за обсъждане на упражнението. |
| РОЛЯ НА УЧИТЕЛЯ | Фасилитира процеса |
| ВЪЗМОЖНИ РИСКОВЕ & КАК ДА СЕ СПРАВИМ С ТЯХ | Това е упражнение за увреждания, но може да помислите и как да обвържете дискусията с други причини за дискриминация и социално изключване/включване. |
| ИНСТРУМЕНТ ЗА ОБРАТНА ВРЪЗКА | Възможни въпроси за дискусията:   * Колко трудно (или лесно) беше за групата да изпълни това упражнение? Защо е било лесно или трудно? * Какво беше усещането да не можете да използвате част от телата си? * Можете ли да се сетите за предизвикателствата, пред които ежедневно са изправени хората с увреждания? Как според вас се справят? * Ами хората, които са смъртно или хронично болни или техните семейства и приятели? С какви ли предизвикателства се сблъскват ежедневно? * Какви промени в начина на мислене и обсъждане на света, който ни заобикаля, за хората и може би начина, по който планираме различните аспекти от нашата общност (като улици и сгради) биха могли да повлияят положително на въпросните предизвикателства? |

**Източник:**

The *People Power* Manual and Facilitator’s Guide, North Shore Multicultural Society, 2003.